DA
C 252/34
Den Europæiske Unions Tidende
17.7.2023
— Det fastslås, at Republikken Malta har tilsidesat sine forpligtelser i henhold til artikel 15 i og bilag I, litra B og litra D, til samme direktiv, idet den ikke har overvåget udledninger af byspildevand fra henholdsvis Malta Syd- og Malta Nord-byområdet for i overensstemmelse med kontrolprocedurerne i bilag I, litra D, til direktivet at sikre, at kravene i bilag I, litra B, til direktivet opfyldes. — Republikken Malta tilpligtes at betale sagsomkostningerne.
Søgsmålsgrunde og væsentligste argumenter Fristen for gennemførelse af direktivet udløb den 31. oktober 2006 og den 31. marts 2007 for henholdsvis Malta Nord- og Malta Syd-byområdet.
Direktivets artikel 4, stk.
1, forpligter medlemsstaterne til at sikre, at byspildevand, der tilledes kloaknet, før udledningen underkastes sekundær rensning eller en tilsvarende rensning.
Kommissionen gør gældende, at henholdsvis Malta Syd- og Malta Nord-byområdet ikke opfylder denne bestemmelses krav, i alt væsentligt fordi rensningsanlæggets kapacitet for begge områder fortsat ikke er tilstrækkelig til at rense den rapporterede spildevandsmængde.
Kommissionen gør også gældende, at Republikken Maltas tilsidesættelse af direktivets artikel 4 uvægerligt indebærer en tilsidesættelse af samme direktivs artikel 10, eftersom de byområder, som ikke kan opnå et tilfredsstillende rensningsniveau for byspildevand som krævet i artikel 4, så meget desto mere vil være ude af stand til at sikre tilstrækkelig funktionsduelighed under varierende lokale vejrforhold.
Kommissionen har for så vidt angår Malta Nord-byområdet yderligere anført, at der foreligger en tilsidesættelse af direktivets artikel 5.
Dette byområdes rensningsanlæg udleder til områder, som den 22. april 2005 er blevet udpeget som kvælstoffølsomme områder af de maltesiske myndigheder, og derfor skulle Republikken Malta opfylde artikel 5 og sørge for en mere vidtgående rensning senest den 22. april 2012 (dvs. inden syv år efter kortlægning af området som følsomt).
I betragtning af rensningsanlæggets oven for beskrevne manglende kapacitet, som indebærer, at en del af den genererede spildevandsmængde udledes uden nogen rensning, er det Kommissionens opfattelse, at også artikel 5 er tilsidesat for så vidt angår dette byområde.
Endelig er det Kommissionens opfattelse, at hverken Malta Syd- eller Malta Nord-byområdet opfylder kravene i direktivets artikel 15, eftersom tilsidesættelsen af direktivets artikel 4 og 5 uvægerligt indebærer, at udledningernes opfyldelse af kravene ikke bliver kontrolleret overensstemmelse med bilag I, litra B og litra D, til direktivet, hvorfor der er tale om en tilsidesættelse af artikel 15.
(1)
Rådets direktiv 91/271/EØF af 21.5.1991 om rensning af byspildevand (EFT 1991, L 135, s. 40).
Appel iværksat den 16. maj 2023 af Europa-Kommissionen til prøvelse af dom afsagt af Retten (Fjerde Afdeling) den 8. marts 2023 i sag T-94/20, Campine og Campine Recycling mod Kommissionen (Sag C-306/23 P) (2023/C 252/38) Processprog: engelsk Parter Appellant: Europa-Kommissionen (ved P. Rossi, M. Domecq, T. Isacu de Groot og L. Wildpanner, som befuldmægtigede) De andre parter i appelsagen: Campine NV og Campine Recycling NV
Appellanten har nedlagt følgende påstande — Dom afsagt af Retten den 8. marts 2023 i sag T-94/20, Campine og Campine Recycling mod Kommissionen, ophæves. — Domstolen træffer selv afgørelse om tvistens øvrige dele. — Subsidiært hjemvises sagen til Retten til fornyet afgørelse, for så vidt som sagen ikke allerede er afgjort.